[{"text_idx": "#000002", "text": "Ge\u0302m allweddol yn y ras am y bencampwriaeth rhwng y ddau di\u0302m sydd wedi gosod y safon dros y tymhorau diwethaf."}, {"text_idx": "#000003", "text": "Y pencampwyr Cei Connah sy\u2019n arwain y pac ar o\u0302l ennill chwe ge\u0302m gynghrair yn olynol am y tro cyntaf erioed yn yr uwch adran."}, {"text_idx": "#000004", "text": "Cei Connah oedd yn fuddugol yn y ge\u0302m ddiwethaf rhwng y timau \u2013 Craig Curran yn sgorio unig go\u0302l y ge\u0302m yn y gwynt ar Lannau Dyfrdwy ac mae\u2019n bosib dadlau mae hon oedd y go\u0302l enillodd y Bencampwriaeth i\u2019r Nomadiaid."}, {"text_idx": "#000007", "text": "Mae\u2019r Seintiau Newydd yn benderfynol i adennill tlws y cynghrair ac ar o\u0302l ennill eu chwe ge\u0302m agoriadol gan sgorio 25 go\u0302l a pheidio ildio unwaith mae ti\u0302m Scott Ruscoe yn sicr ar y trywydd cywir."}, {"text_idx": "#000009", "text": "Mae\u2019r Bala dair ge\u0302m ar ei ho\u0302l hi yn Uwch Gynghrair Cymru yn dilyn gohiriadau ond ar o\u0302l taro pump yn erbyn Aberystwyth nos Sadwrn mae Colin Caton yn benderfynol o gau\u2019r bwlch ar y ceffylau blaen."}, {"text_idx": "#000010", "text": "Fel Y Bala, dyw\u2019r Barri ond wedi colli unwaith y tymor hwn ac mae ti\u0302m Gavin Chesterfield yn dynn ar sodlau\u2019r ddau uchaf."}, {"text_idx": "#000011", "text": "Mae\u2019r ddwy ge\u0302m ddiwethaf rhwng y timau wedi gorffen yn gyfartal, ond mae gan Y Barri record dda ym Maes Tegid ac heb golli dim un o\u2019u tair ge\u0302m ddiwethaf yno (ennill 2, cyfartal 1)."}, {"text_idx": "#000012", "text": "Bydd uchafbwyntiau\u2019r gemau i\u2019w gweld ar gyfryngau cymdeithasol Sgorio brynhawn Iau."}]